CELEX: 32022D0172
Language: lv
Date: 2022-02-07 00:00:00
Title: Komisijas Īstenošanas lēmums (ES) 2022/172 (2022. gada 7. februāris) par grozījumiem Īstenošanas lēmumā (ES) 2018/1538 par radiofrekvenču spektra harmonizēšanu izmantošanai maza darbības attāluma ierīcēm 874–876 un 915–921 MHz frekvenču joslās (izziņots ar dokumenta numuru C(2022) 608) (Dokuments attiecas uz EEZ)

9.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 28/21
               
            
         KOMISIJAS ĪSTENOŠANAS LĒMUMS (ES) 2022/172
         (2022. gada 7. februāris)
         par grozījumiem Īstenošanas lēmumā (ES) 2018/1538 par radiofrekvenču spektra harmonizēšanu izmantošanai maza darbības attāluma ierīcēm 874–876 un 915–921 MHz frekvenču joslās
         
            
               (izziņots ar dokumenta numuru C(2022) 608)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Lēmumu Nr. 676/2002/EK (2002. gada 7. marts) par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmumu) (1), un jo īpaši tā 4. panta 3. punktu,
         tā kā:
         
                     (1)
                  
                  
                     Maza darbības attāluma ierīce parasti ir plaša patēriņa tirgus prece un/vai pārnēsājams izstrādājums, kuru var vienkārši izvest un izmantot ārvalstīs. Radiofrekvenču spektra piekļuves nosacījumu atšķirības var kavēt tādu ierīču brīvu pārvietošanu, palielināt ražošanas izmaksas un neatļautas izmantošanas dēļ radīt kaitīgu traucējumu risku citiem radiosakaru lietojumiem un pakalpojumiem. Komisijas Lēmums 2006/771/EK (2) harmonizēja tehniskos nosacījumus spektra izmantošanai plašam maza darbības attāluma ierīču klāstam, uz kurām tā rezultātā attiecas ļoti viegls regulatīvais režīms un tikai vispārēja atļauja saskaņā ar valsts tiesību aktiem.
                  
               
                     (2)
                  
                  
                     Komisijas Īstenošanas lēmums (ES) 2018/1538 (3) harmonizēja tehniskos noteikumus par 874–876 MHz un 915–921 MHz frekvenču joslu izmantošanu tehniski augstāk attīstītiem radiofrekvenču identifikācijas (RFID) risinājumiem, kā arī lietu interneta lietojumiem, kuru pamatā ir tīklā savienotas maza darbības attāluma ierīces datu tīklos. Šajās frekvenču joslās koplietošanas vide atšķiras no tās, ko piemēro saskaņā ar Lēmumu 2006/771/EK, tāpēc ir vajadzīgs īpašs regulatīvais režīms.
                  
               
                     (3)
                  
                  
                     Lai gan 873–874,4 MHz un 918–919,4 MHz joslas nav ar Savienības tiesību aktiem vai Eiropas Sakaru komitejas (ECC) lēmumu harmonizētas globālās sistēmas izmantošanai mobilajiem sakariem dzelzceļā (GSM-R), šīs frekvenču joslas šim nolūkam var izmantot valsts līmenī, ja ir valsts lēmums, kas atbilst Starptautiskās telesakaru savienības Radionoteikumiem. Tāpēc tur, kur harmonizēti tehniskie noteikumi nebūtu pietiekami, lai aizsargātu šo joslu izmantošanu valsts mēroga GSM paplašinājumam dzelzceļiem (E-GSM-R), attiecīgajām dalībvalstīm tiek atļauts maza darbības attāluma ierīču izmantošanai piemērot papildu prasības, neietekmējot harmonizētos tehniskos noteikumus par maza darbības attāluma ierīču piekļuvi spektram joslu robežās. Tādiem konkrētā dalībvalstī vajadzīgiem ierobežojumiem jānodrošina spektra lietotāju savstarpēja koordinēšana, kas dod iespēju ģeogrāfiski dalīties, no vienas puses, E-GSM-R, no otras – RFID ierīcēm un tīklā savienotām maza darbības attāluma ierīcēm.
                  
               
                     (4)
                  
                  
                     Uz sapāroto frekvenču joslu 874,4–880,0 MHz un 919,4–925,0 MHz, kuras atrodas blakus 874–874,4 MHz un 917,4–919,4 MHz apakšjoslām, kas ar šo lēmumu tiek harmonizētas maza darbības attāluma ierīcēm, saskaņotu izmantošanu dzelzceļa mobilajiem radiosakariem attiecas Komisijas Īstenošanas lēmums (ES) 2021/1730 (4). Maza darbības attāluma ierīču 874–874,4 MHz un 917,4–919,4 MHz frekvenču joslās un dzelzceļa mobilo radiosakaru 874,4–880,0 MHz un 919,4–925,0 MHz frekvenču blakusjoslās līdzāspastāvēšana tika vērtēta Eiropas Pasta un telesakaru administrāciju konferences (CEPT) 74. ziņojumā.
                  
               
                     (5)
                  
                  
                     Saskaņā ar Lēmuma Nr. 676/2002/EK 1. panta 4. punktu dalībvalstis patur tiesības organizēt un izmantot savu radiofrekvenču spektru sabiedriskās kārtības un sabiedriskās drošības un aizsardzības vajadzībām un tādējādi tām paliek brīvība aizsargāt 874–876 MHz un 915–921 MHz frekvenču joslu un blakusjoslu pašreizējo un turpmāko izmantošanu militārām un citādām sabiedriskās drošības un sabiedriskās kārtības vajadzībām, vienlaikus tiecoties minimāli harmonizētās pamatjoslas padarīt pieejamas tīklā savienotām maza darbības attāluma ierīcēm saskaņā ar šajā lēmumā noteiktajiem tehniskajiem noteikumiem un vispārīgajiem ES tiesību principiem.
                  
               
                     (6)
                  
                  
                     Lai atspoguļotu tehnoloģiju un tirgus attīstību maza darbības attāluma ierīču jomā, 2006. gada jūlijā saskaņā ar Lēmuma Nr. 676/2002/EK 4. panta 2. punktu CEPT tika dots pastāvīgs pilnvarojums atjaunināt Lēmuma 2006/771/EK pielikumu. Uz pastāvīgo pilnvarojumu balstītais darbs (septītajā atjaunināšanas ciklā) bija pamatā arī Īstenošanas lēmumam (ES) 2018/1538, kas nodrošina papildu spektru maza darbības attāluma ierīču darbībai 874–876 un 915–921 MHz frekvenču joslās.
                  
               
                     (7)
                  
                  
                     2019. gada 16. jūlijā Komisija izdeva norādījumus par astoto Lēmuma 2006/771/EK atjaunināšanas ciklu. Izpildot pastāvīgās pilnvaras un saskaņā ar minētajiem norādījumiem, 2021. gada 5. martāCEPT iesniedza Komisijai 77. ziņojumu, kurā ietverti vairāki priekšlikumi Īstenošanas lēmuma (ES) 2018/1538 grozīšanai. Tie ietver definīciju grozīšanu attiecībā uz maza darbības attāluma ierīcēm, lai izvairītos no neskaidrības un nodrošinātu saskanību ar Lēmumu 2006/771/EK. Tie arī ierosina vēlreiz novērtēt dažus maza darbības attāluma ierīču kategoriju tehniskos parametrus, uz kuriem attiecas Īstenošanas lēmums (ES) 2018/1538. CEPT 77. ziņojums tiek izmantots par šā lēmuma tehnisko pamatu.
                  
               
                     (8)
                  
                  
                     Maza darbības attāluma ierīcēm, kuras darbojas atbilstoši šā lēmuma noteikumiem, jāatbilst arī Eiropas Parlamenta un Padomes Direktīvai 2014/53/ES (5).
                  
               
                     (9)
                  
                  
                     Tādēļ Īstenošanas lēmums (ES) 2018/1538 jāgroza.
                  
               
                     (10)
                  
                  
                     Šajā lēmumā noteiktie pasākumi ir saskaņā ar Radiofrekvenču spektra komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            
                        1.
                     
                     
                        Īstenošanas lēmumu (ES) 2018/1538 groza šādi:
                        2. pantu aizstāj ar šādu:
                        
                           “2. pants
                           Šajā lēmumā piemēro šādas definīcijas:
                           
                                       1)
                                    
                                    
                                       “maza darbības attāluma ierīce” ir radiosakaru ierīce, kas nodrošina vai nu vienvirziena, vai divvirzienu sakarus un ar zemu jaudu uztver un/vai raida īsos attālumos;
                                    
                                 
                                       2)
                                    
                                    
                                       “bez traucējumiem un bez aizsardzības” nozīmē, ka nedrīkst izraisīt kaitīgus traucējumus radiosakaru dienestiem un nedrīkst pieprasīt šo ierīču aizsardzību pret kaitīgiem traucējumiem, ko rada radiosakaru dienesti;
                                    
                                 
                                       3)
                                    
                                    
                                       “maza darbības attāluma ierīču kategorija” ir maza darbības attāluma ierīču vai tīklā savienotu maza darbības attāluma ierīču grupa, kas spektru izmanto ar līdzīgiem tehniskiem piekļuves mehānismiem vai uz kopīgas izmantošanas scenāriju pamata.”.
                                    
                                 
                     
                  
                        2.
                     
                     
                        Pielikumu aizstāj ar šā lēmuma pielikuma tekstu.
                     
                  
         
            2. pants
            Šis lēmums ir adresēts dalībvalstīm.
         
         
            Briselē, 2022. gada 7. februārī
            
               
                  Komisijas vārdā –
               
               
                  Komisijas loceklis
               
               Thierry BRETON
            
         
         
            (1)  OV L 108, 24.4.2002., 1. lpp.
         
         
            (2)  Komisijas Lēmums 2006/771/EK (2006. gada 9. novembris) par maza darbības attāluma ierīcēs izmantotā radiofrekvenču spektra saskaņošanu (OV L 312, 11.11.2006., 66. lpp.).
         
            (3)  Komisijas Īstenošanas lēmums (ES) 2018/1538 (2018. gada 11. oktobris) par radiofrekvenču spektra harmonizēšanu izmantošanai maza darbības attāluma ierīcēm 874–876 un 915–921 MHz frekvenču joslās (OV L 257, 15.10.2018., 57. lpp.).
         
            (4)  Komisijas Īstenošanas lēmums (ES) 2021/1730 (2021. gada 28. septembris) par 874,4–880,0 MHz un 919,4–925,0 MHz sapāroto frekvenču joslu un 1 900–1 910 MHz nesapārotās frekvenču joslas saskaņotu izmantošanu dzelzceļa mobilajiem sakariem (OV L 346, 30.9.2021., 1. lpp.).
         
            (5)  Eiropas Parlamenta un Padomes Direktīva 2014/53/ES (2014. gada 16. aprīlis) par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
      
      
         
            PIELIKUMS
            Frekvenču joslas maza darbības attāluma ierīcēm un attiecīgie harmonizētie tehniskie noteikumi un īstenošanas termiņi
            Tabulā dažādās kombinācijās dotas frekvenču joslas un maza darbības attāluma ierīču kategorijas (definētas 2. panta 6. punktā) un spektra pieejamības harmonizētie tehniskie noteikumi un to īstenošanas termiņi.
            Vispārīgie tehniskie noteikumi, kas ir piemērojami visām šā lēmuma darbības jomā ietilpstošām joslām un maza darbības attāluma ierīcēm:
            
                        —
                     
                     
                        Dalībvalstīm jāatļauj izmantot spektru līdz šajā tabulā norādītajai raidīšanas jaudas, lauka intensitātes vai jaudas blīvuma vērtībai. Saskaņā ar 3. panta 3. punktu tās drīkst uzlikt mazāk ierobežojošus noteikumus, t. i., atļaut spektru izmantot ar lielāku raidīšanas jaudu, lauka intensitāti vai jaudas blīvumu, ja tas neierobežo un neapdraud maza darbības attāluma ierīču pienācīgu līdzāspastāvēšanu ar šo lēmumu harmonizētajās joslās.
                     
                  
                        —
                     
                     
                        Dalībvalstis drīkst noteikt tikai tabulā dotos “papildu parametrus (kanālu sakārtojuma un/vai kanālu piekļuves un aizņemšanas noteikumus)”, bet nedrīkst papildus noteikt citus parametrus vai prasības attiecībā uz piekļuvi spektram un traucējumu mazināšanu. Mazāk ierobežojoši noteikumi 3. panta 3. punkta izpratnē nozīmē, ka dalībvalstis drīkst pilnīgi atteikties no ailē norādītajiem papildu parametriem (kanālu sakārtojuma un/vai kanālu piekļuves un aizņemšanas noteikumiem) vai atļaut augstākas vērtības, ja harmonizētajā joslā netiek apdraudēta attiecīgā koplietošanas vide.
                     
                  
                        —
                     
                     
                        Dalībvalstis drīkst noteikt tikai tabulā dotos “citus izmantošanas ierobežojumus”, bet nedrīkst noteikt izmantošanas papildu ierobežojumus, ja vien nav jāievēro 3. panta 2. punktā minētie noteikumi. Tā kā drīkst pieņemt mazāk ierobežojošus noteikumus 3. panta 3. punkta izpratnē, dalībvalstis var atteikties no viena vai visiem šiem ierobežojumiem, ja harmonizētajā joslā netiek apdraudēta koplietošanas vide.
                     
                  Termins:
            “Darbības cikls” ir Σ(Ton)/(Tobs) attiecība procentos, kur Ton ir atsevišķa raidītāja laiks, kad tas ir “Ieslēgts”, un Tobs ir novērošanas periods. Ton mēra novērojamajā frekvenču joslā (Fobs). Ja šajā tehniskajā pielikumā nav noteikts citādi, Tobs ir viena stunda bez pārtraukuma un Fobs ir šajā pielikumā piemērojamā frekvenču josla. Mazāk ierobežojoši noteikumi 3. panta 3. punkta izpratnē nozīmē, ka dalībvalstis drīkst atļaut augstāku “darbības cikla” vērtību.
            
                        
                           Joslas nr.
                        
                     
                     
                        
                           Frekvenču josla
                        
                     
                     
                        
                           Maza darbības attāluma ierīču kategorija
                        
                     
                     
                        
                           Pārraides jaudas robežvērtība/lauka intensitātes robežvērtība/jaudas blīvuma robežvērtība
                        
                     
                     
                        
                           Papildu parametri (kanālu sakārtojuma un/vai kanāla piekļuves un aizņemšanas noteikumi)
                        
                     
                     
                        
                           Citi izmantošanas ierobežojumi
                        
                     
                     
                        
                           Īstenošanas termiņš
                        
                     
                  
                        1
                     
                     
                        874–874,4 MHz  ([8])
                        
                     
                     
                        Nespecifiskas maza darbības attāluma ierīces  ([1])
                        
                     
                     
                        500 mW e.r.p.
                        Vajadzīga adaptīvā jaudas regulēšana (APC), alternatīvi – citi traucējumu mazināšanas paņēmieni, kas panāk vismaz tikpat augstu saderību ar spektru
                     
                     
                        Piekļūšanai spektram un traucējumu mazināšanai izmanto tehniskos paņēmienus, kuri pienācīgi nodrošina Direktīvas 2014/53/ES pamatprasību izpildi. Ja attiecīgi paņēmieni ir aprakstīti harmonizētajos standartos vai to daļās, uz ko atbilstoši Direktīvai 2014/53/ES Eiropas Savienības Oficiālajā Vēstnesī publicētas norādes, nodrošina veiktspēju, kas ir vismaz līdzvērtīga minētajiem paņēmieniem.
                        Joslas platums: ≤ 200 kHz
                        Darbības cikls: ≤ 10 % tīkla piekļuves punktiem  ([4])
                        
                        Darbības cikls: 2,5 % pārējos gadījumos
                     
                     
                        Šis izmantošanas noteikumu kopums attiecas tikai uz datu tīkliem.
                        Visas nomadiskās un mobilās ierīces datu tīklā darbojas galvenā tīkla piekļuves punkta vadībā  ([4]),  ([5]),  ([6]),  ([7])
                        
                     
                     
                        2022. gada 1. jūlijs
                     
                  
                        2
                     
                     
                        917,4–919,4 MHz  ([9])
                        
                     
                     
                        Platjoslas datu pārraides ierīces ([3])
                        
                     
                     
                        25 mW e.r.p.
                     
                     
                        Piekļūšanai spektram un traucējumu mazināšanai izmanto tehniskos paņēmienus, kuri pienācīgi nodrošina Direktīvas 2014/53/ES pamatprasību izpildi. Ja attiecīgi paņēmieni ir aprakstīti harmonizētajos standartos vai to daļās, uz ko atbilstoši Direktīvai 2014/53/ES Eiropas Savienības Oficiālajā Vēstnesī publicētas norādes, nodrošina veiktspēju, kas ir vismaz līdzvērtīga minētajiem paņēmieniem.
                        Joslas platums: > 600 kHz un ≤ 1 MHz
                        Darbības cikls: ≤ 10 % tīkla piekļuves punktiem  ([4])
                        
                        Darbības cikls: ≤ 2,8 % citos gadījumos
                     
                     
                        Šis izmantošanas noteikumu kopums attiecas tikai uz platjoslas maza darbības attāluma ierīcēm datu tīklos.
                        Visas nomadiskās un mobilās ierīces datu tīklā darbojas galvenā tīkla piekļuves punkta vadībā  ([4]),  ([5]),  ([6])
                        
                     
                     
                        2022. gada 1. jūlijs
                     
                  
                        3
                     
                     
                        916,1–918,9 MHz ([10])
                        
                     
                     
                        Radioidentifikācijas (RFID) ierīces ([2])
                        
                     
                     
                        Nolasītāja pārraide ar 4 W e.r.p. atļauta tikai 916,3 MHz, 917,5 MHz un 918,7 MHz centrālajās frekvencēs
                     
                     
                        Piekļūšanai spektram un traucējumu mazināšanai izmanto tehniskos paņēmienus, kuri pienācīgi nodrošina Direktīvas 2014/53/ES pamatprasību izpildi. Ja attiecīgi paņēmieni ir aprakstīti harmonizētajos standartos vai to daļās, uz ko atbilstoši Direktīvai 2014/53/ES Eiropas Savienības Oficiālajā Vēstnesī publicētas norādes, nodrošina veiktspēju, kas ir vismaz līdzvērtīga minētajiem paņēmieniem.
                        Joslas platums: ≤ 400 kHz
                     
                     
                        
                            ([5]),  ([6]),  ([7])
                        
                     
                     
                        2022. gada 1. jūlijs
                     
                  
                        4
                     
                     
                        917,3–918,9 MHz
                     
                     
                        Nespecifiskas maza darbības attāluma ierīces ([1])
                        
                     
                     
                        500 mW e.r.p.
                        Pārraide atļauta tikai 917,3–917,7 MHz un 918,5–918,9 MHz frekvenču joslās.
                        Vajadzīga adaptīvā jaudas regulēšana (APC), alternatīvi – citi traucējumu mazināšanas paņēmieni, kas panāk vismaz tikpat augstu saderību ar spektru
                     
                     
                        Piekļūšanai spektram un traucējumu mazināšanai izmanto tehniskos paņēmienus, kuri pienācīgi nodrošina Direktīvas 2014/53/ES pamatprasību izpildi. Ja attiecīgi paņēmieni ir aprakstīti harmonizētajos standartos vai to daļās, uz ko atbilstoši Direktīvai 2014/53/ES Eiropas Savienības Oficiālajā Vēstnesī publicētas norādes, nodrošina veiktspēju, kas ir vismaz līdzvērtīga minētajiem paņēmieniem.
                        Joslas platums: ≤ 200 kHz
                        Darbības cikls: ≤ 10 % tīkla piekļuves punktiem ([4])
                        
                        Darbības cikls: ≤ 2,5 % citos gadījumos
                     
                     
                        Šis izmantošanas noteikumu kopums attiecas tikai uz datu tīkliem.
                        Visas nomadiskās un mobilās ierīces datu tīklā darbojas galvenā tīkla piekļuves punkta vadībā
                        
                            ([4]),  ([5]),  ([6]),  ([7])
                        
                     
                     
                        2022. gada 1. jūlijs
                     
                  
                        5
                     
                     
                        917,4–919,4 MHz ([9])
                        
                     
                     
                        Nespecifiskas maza darbības attāluma ierīces ([1])
                        
                     
                     
                        25 mW e.r.p.
                     
                     
                        Piekļūšanai spektram un traucējumu mazināšanai izmanto tehniskos paņēmienus, kuri pienācīgi nodrošina Direktīvas 2014/53/ES pamatprasību izpildi. Ja attiecīgi paņēmieni ir aprakstīti harmonizētajos standartos vai to daļās, uz ko atbilstoši Direktīvai 2014/53/ES Eiropas Savienības Oficiālajā Vēstnesī publicētas norādes, nodrošina veiktspēju, kas ir vismaz līdzvērtīga minētajiem paņēmieniem.
                        Joslas platums: ≤ 600 kHz
                        Darbības cikls: ≤ 1 %
                     
                     
                        Šis izmantošanas noteikumu kopums attiecas tikai uz maza darbības attāluma ierīcēm datu tīklos.
                        Visas nomadiskās un mobilās ierīces datu tīklā darbojas galvenā tīkla piekļuves punkta vadībā  ([4]),  ([5]),  ([6])
                        
                     
                     
                        2022. gada 1. jūlijs
                     
                  
               ([1])  Nespecifisko maza darbības attāluma ierīču kategorija neatkarīgi no lietojuma vai mērķa aptver visu veidu radioierīces, kas atbilst tehniskajiem noteikumiem, kuri noteikti attiecīgajai frekvenču joslai. Tipiski lietojumi ir telemetrija, tālvadība, signalizācija, datu pārraide un citi lietojumi.
            
               ([2])  Radioidentifikācijas (RFID) ierīču kategorijā ietilpst birkas un nolasītāja radiosakaru sistēmas, kas sastāv no radioierīcēm (birkām), kuras pieliktas dzīvām būtnēm vai priekšmetiem, un raiduztvērējiem (nolasītājiem), kas aktivizē birkas un saņem atpakaļ datus. Tipiski lietojumi ir objektu izsekošana un identifikācija, piemēram, elektroniskai preču uzraudzībai (EAS), un datu vākšana un pārraide sakarā ar vienumiem, kuriem ir pieliktas birkas, kas var būt bez baterijām vai bateriju atbalstītas vai darboties ar baterijām. Nolasītājs birkas atbildes validē un nodod savai saimnieksistēmai.
            
               ([3])  Platjoslas datu pārraides ierīču kategorijā ietilpst radioierīces, kas piekļūšanai spektram izmanto platjoslas modulācijas paņēmienus. Tipiski lietojumi ir tādas bezvadu piekļuves sistēmas kā bezvadu lokālais tīkls (WAS/RLAN) vai platjoslas maza darbības attāluma ierīces datu tīklos.
            
               ([4])  Tīkla piekļuves punkts datu tīklā ir fiksēta zemes sakaru maza darbības attāluma ierīce, kas pārējām maza darbības attāluma ierīcēm datu tīklā ir punkts savienojumam ar pakalpojumu platformām, kuras atrodas ārpus minētā datu tīkla. Apzīmējums “datu tīkls" attiecas uz vairākām maza darbības attāluma ierīcēm, ieskaitot tīkla piekļuves punktu, kas ir tīkla komponenti, un uz to bezvadu savienojumiem.
            
               ([5])  Saskaņā ar 3. panta 1. punktu frekvenču joslas paredz un dara pieejamas neekskluzīvi un koplietošanas kārtā. Harmonizētie tehniskie noteikumi dod iespēju maza darbības attāluma ierīcēm lielākajā daļā dalībvalstu darboties saskaņā ar valsts tiesību aktiem atbilstošu vispārējas atļaujas piešķiršanas kārtību. Tas neskar Direktīvas (ES) 2018/1972 46. un 51. pantu un Direktīvas 2014/53/ES 3. panta 2. punktu un 7. pantu. Dalībvalstis var ierobežot šā ieraksta izmantošanu tā, lai ierīkošanu un darbību veiktu tikai profesionāli lietotāji, un apsvērt individuālu atļauju piešķiršanu, piemēram, pārvaldīt ģeogrāfisko koplietošanu un/vai traucējumu mazināšanas paņēmienu izmantošanu, lai nodrošinātu radiosakaru pakalpojumu aizsardzību.
            
               ([6])  Dalībvalstīs, kur frekvences joslas daļas vai visa josla tiek izmantota sabiedriskās kārtības un sabiedriskās drošības nolūkos un aizsardzībai un koordinācija nav iespējama, saskaņā ar Lēmuma 676/2002/EK 1. panta 4. punktu un šā lēmuma 3. panta 2. punktu dalībvalstis drīkst nolemt šo punktu daļēji vai pilnīgi neīstenot.
            
               ([7])  Var tikt noteikti valsts kritēriji, kā koordinācija, lai nepieļautu traucējumus radiosakaru dienestiem blakusjoslās, piemēram, intermodulācijas vai bloķēšanas dēļ.
            
               ([8])  Šī 874–874,4 MHz frekvenču josla ir harmonizētā minimālā pamatjosla.
            
               ([9])  Šī 917,4–919,4 MHz frekvenču josla ir harmonizētā minimālā pamatjosla.
            
               ([10])  Frekvenču diapazonā ap RFID nolasītāja kanāliem RFID birkas reaģē ar ļoti zemu jaudu (– 10 dBm e.r.p.), un tām jāatbilst Direktīvas 2014/53/ES pamatprasībām.